**Kalifornian kuvernööri** (engl. *Governor of California*) on Kalifornian hallinnon päämies ja Kalifornian asevoimien ylipäällikkö. Kuvernöörillä on velvollisuus valvoa osavaltion lakeja ja valta vahvistaa uudet lait. Lisäksi kuvernöörillä on veto-oikeus Kalifornian uusiin lakiesityksiin. Kuvernööri valitaan neljän vuoden välein kansanäänestyksellä. Kalifornian kuvernöörillä ei ole lainkaan virka-asuntoa. Kuvernöörin palkka on nykyisin 173 987 dollaria vuodelta, joskin kuvernööriksi haluavan tulee käyttää kymmeniä, ellei jopa satoja miljoonia dollareita kampanjointiinsa. Vaikka joidenkin arvioiden mukaan 2011 virkaan astuva kuvernööri olisi saattanut joutua käyttämään jopa 200 miljoonaa dollaria kampanjointiinsa, käytti vaaleissa Brownille hävinnyt Meg Whitman "vain" noin 130 miljoonaa dollaria.

Kalifornian ensimmäinen kuvernööri oli Peter Hardeman Burnett, joka aloitti työssään 20. joulukuuta 1849. Kalifornian kuvernööri oli 3. tammikuuta 2011 saakka toista kauttaan virassa ollut näyttelijä-kehonrakentaja Arnold Schwarzenegger. Hänen tilalleen nousi toista kertaa kuvernööriksi demokraattisen puolueen Jerry Brown. Nykyinen kuvernööri Gavin Newsom astui virkaan 7. tammikuuta 2019.

Entisistä Kalifornian kuvernööreistä neljä elää edelleen; Pete Wilson (s. 1933),, Gray Davis (s. 1942), Arnold Schwarzenegger (s. 1947) ja Jerry Brown (s. 1938).

Vaatimukset
-----------

Vuonna 1990 hyväksytyn lakiehdotuksen mukaisesti kuvernööri voi olla virassaan korkeintaan kaksi kautta. Kuvernöörit astuvat virkaan ensimmäisenä maanantaina tammikuun 1. päivän jälkeen. Kuvernöörin on oltava Yhdysvaltain kansalainen sekä äänioikeutettu.

Tilastoja
---------

*Pääartikkeli: Luettelo Kalifornian kuvernööreistä*
Ensimmäinen republikaanikuvernööri oli Kalifornian 8. kuvernööri Leland Stanford, joka oli virassa vuodesta 1862 vuoteen 1863. Kalifornian kuvernööreistä yksi, vuosina 1967–1975 virassa toiminut Ronald Reagan, on valittu myöhemmin Yhdysvaltain presidentiksi. Kalifornian kuvernööreistä lyhyimpään virassaan oli Milton Latham (vain viisi päivää) ja pisimpään taas Earl Warren (20 vuotta). 38 kuvernööristä vain seitsemän on syntynyt Kaliforniassa. Lisäksi heistä kaksi, John G. Downey (1860–1862) ja Arnold Schwarzenegger (2003–2011), ovat syntyneet Yhdysvaltojen ulkopuolella. Downey syntyi Irlannissa ja Schwarzenegger Itävallassa. Ronald Reagan on kuvernööreistä pisimpään elänyt; hän kuoli 93-vuotiaana. Nuorimpana kuoli J. Neeley Johnson, 47-vuotiaana. Johnson on myös nuorimpana, 30-vuotiaana, kuvernöörin virkaan astunut. Kalifornian sekä koko Yhdysvaltojen vanhin kuvernöörin virkaan astunut henkilö on Jerry Brown, kun hän otti virkansa vastaan 3. tammikuuta 2011.

Lähteet
-------

1. 1 2  Summary of Qualifications and Requirements for the Office of Governor *sos.ca.gov*. Viitattu 5.8.2010. (englanniksi)
2. 1 2  Kalifornian perustuslaki, 5. artikla
3. ↑  Governor Candidate Alexander: California Governor’s Seat Could Cost $200 Million *Banderasnews*. Viitattu 6.8.2010. (englanniksi)
4. ↑  Meg Whitman Called 'Whore' in Jerry Brown Phone Message *ABC*. Viitattu 11.11.2010. (englanniksi)
5. 1 2  Governors of California - Biographies (Party) (Archive) *californiagovernors.ca.gov*. Viitattu 16.6.2010. (englanniksi)
6. ↑  Arnold Schwarzenegger *Imdb.com*. Viitattu 16.6.2010. (englanniksi)
7. ↑  Governors of California - Biographies (Term) (Archive) *californiagovernors.ca.gov*. Viitattu 16.6.2010. (englanniksi)
8. ↑  Bodybuilding Universe - Arnold Schwarzenegger *bodybuildinguniverse.com*. Viitattu 16.6.2010. (englanniksi)
9. 1 2  Jerry Brown wins governor's race *SFGate.com*. Viitattu 11.11.2010. (englanniksi)
10. ↑  Here’s what Gavin Newsom had to say at his inauguration *The Sacramento Bee*.  7.1.2019. Viitattu 8.1.2019. (englanniksi)
11. ↑  Pete Wilson *NNDB*. Viitattu 16.7.2010. (englanniksi)
12. ↑  Governor Pete Wilson of California (Archive) *californiagovernors.ca.gov*. Viitattu 16.6.2010. (englanniksi)
13. ↑  Gray Davis *NNDB*. Viitattu 16.7.2010. (englanniksi)
14. ↑  Governor Gray Davis of California (Archive) *californiagovernors.ca.gov*. Viitattu 16.6.2010. (englanniksi)
15. ↑  Leland Stanford - California Museum *californiamuseum.org*. Viitattu 16.6.2010. (englanniksi)
16. ↑  Governor Leland Stanford of California (Archive) *californiagovernors.ca.gov*. Viitattu 16.6.2010. (englanniksi)
17. ↑  Cleveland Amory: *Who Killed Society?*, s. 430. Harper & Brothers, 1960. (englanniksi)
18. ↑  Governor Ronald Reagan of California (Archive) *californiagovernors.ca.gov*. Viitattu 16.6.2010. (englanniksi)
19. ↑  Governors of California - Milton Latham (Archive) *californiagovernors.ca.gov*. Viitattu 16.6.2010. (englanniksi)
20. ↑  Kevin Starr: *California in war and peace, 1940-1950*, s. 242. Oxford University Press US, 2002. (englanniksi)
21. ↑  J. Neeley Johnson *Governors of California*. Viitattu 11.11.2010. (englanniksi)

Kalifornian kuvernöörit

* Burnett
* McDougal
* Bigler
* J. Johnson
* Weller
* Latham
* Downey
* Stanford
* Low
* Haight
* Booth
* Pacheco
* Irwin
* Perkins
* Stoneman
* Bartlett
* Waterman
* Markham
* Budd
* Gage
* Pardee
* Gillett
* H. Johnson
* Stephens
* Richardson
* Young
* Rolph
* Merriam
* Olson
* Warren
* Knight
* P. Brown
* Reagan
* J. Brown
* Deukmejian
* Wilson
* Davis
* Schwarzenegger
* J. Brown
* Newsom